NAVODILA ZA DELO S PROGRAMOM »KAM IN KAKO«

1. Najprej greš na spletno stran <https://www.kaminkako.si/kudos#/>
2. Ker v program še nisi registriran, ne greš na PRIJAVA, ampak REGISTRACIJA (desno spodaj). Vpišeš registracijsko številko: **parthigh8219**
3. Sedaj ustvariš svoj uporabniški račun:
* Uporabniško ime: izmisli si nekaj svojega. Če ti napiše, da je uporabniško ime že v uporabi, mu dodaj še kakšno številko, dokler ga ne bo potegnilo.
* Geslo: imeti mora vsaj 8 znakov, vsaj 1 malo začetnico in vsaj 1 veliko začetnico ter vsaj 1 številko. Če ti program geslo zavrne, ga malenkostno spremeni, pa bo šlo skozi. Uporabniško ime in geslo si nekam zapiši, ker z njima lahko znova dostopaš v program kdaj drugič
* Ime in priimek: lahko napišeš prave podatke, lahko si tudi kaj izmisliš
* Elektronski naslov: napišeš svoj e-naslov

In klikneš »ustvarite uporabniški račun«.

1. Odpre se ti stran »Predstavi se«.
* Izbereš svoj spol.
* Odločiš se, katero raven izobrazbe želiš doseči. Izbiraj med srednjo poklicno (3-letne poklicne srednje šole), srednjo strokovno (4-letne srednje strokovne in tehniške šole), I. bolonjsko stopnjo (3 leta fakultete), II. ali III. bolonjsko stopnjo (magisterij, doktorat). Izberi tisto, kar misliš, da je najverjetneje, lahko pa raven izobrazbe kasneje tudi spremeniš, če ti program kakšnih poklicev ne bo predlagal.
* Označiš še, če imaš kakšne zdravstvene omejitve. Zraven vsake omejitve je krogec z **i-**jem**,** kamor klikneš, če ne veš, kaj bi ta zdravstvena omejitev pomenila. Če zdravstvenih omejitev nimaš, označiš okenček »nimam navedenih zdravstvenih omejitev«.
* Pritisneš na gumb »naprej«
1. Pritisneš gumb »PREDLAGANI POKLICI«
2. Označuješ, koliko ti je všeč navedeno delo. Če ne veš, kaj napisano pomeni, klikneš na krogec z **i-**jemzraven, kjer dobiš informacije, ki jih potrebuješ. Skušaj se izogibati izbiri »vseeno mi je«.
3. Ko končaš, izbereš polje »Odgovorite na vsa dodatna vprašanja in si oglejte svoj osebnostni slog«.
4. Ko odgovoriš na vsa dodatna vprašanja, izbereš »Predlagani poklici« (spodaj). Izpišejo se ti poklici, ki se ujemajo s tvojimi interesi (in predhodno izbrano izobrazbo). Urejeni so glede na ujemanje s tvojimi interesi – bolj zgoraj so tisti, ki naj bi bili bolj primerni zate.
* Pri poklicih, ki te zanimajo, ali ne veš, kaj pomenijo, pritisni na rdečo puščico (več). Izpiše se ti kratek opis poklica, izobraževalna pot, možnosti zaposlitve … Dovoli si radovednost in preglej, kaj piše.
* Kaj pa če razmišljaš o nekem poklicu, a ti ga program ni predlagal? V okenček z lupo vpiši svoj sanjski poklic. Ko se ti odpre opis, izberi »interes«. Tu lahko vidiš, kateri interesi / značilnosti so za ta poklic pomembni, ter kaj si odgovarjal ti. Lahko vidiš tudi zahtevano raven izobrazbe in zdravstvene omejitve.

KO DOBIŠ

Na e-naslov Mateje Oblak, svetovalne delavke (mateja.plut@guest.arnes.si) pošlji odgovore na naslednja vprašanja:

1. S čim se rad ukvarjaš in se pri tem počutiš tudi uspešnega (hobiji, interesi)?
2. Imenuj tri šolske predmete, ki ti zelo dobro gredo. Ali je tudi kakšen, ki ti res ne gre?
3. Ti je program Kam in kako predlagal kakšen poklic, o katerem bi bilo vredno razmisliti? Izpiši ga.
4. Naštej tri poklice, za katere misliš, da bi bili tisti pravi zate. Kako te v teh poklicih vidijo starši?
5. Morebitna tvoja razmišljanja, vprašanja glede poklicev ali srednjih šol, na katera sam ne znaš najti odgovora.

Ko dobim tvojo e-pošto, se bom dogovorila s tabo, kdaj se lahko slišiva še po telefonu, da se pogovoriva o idejah, ki jih imaš glede izbire srednje šole.

Mateja Oblak